Tandjiesberg

Tandjiesberg is 'n opvallende bergreeks in die Kamdeboo in Suid-Afrika.

Ligging
Die reeks lê oos van Graaff-Reinet, noord van Pearston, tussen die Sneeuberge, Coetzeesberge en die Bankberg by nagenoeg 32° 30' suid en 25° oos en wes van die Bergkwaggapark.

Pieke en riviere
Die Tandjiesberg dank sy naam aan die reeks opvallende skerp pieke. Op die Kompasberg na is die Nardousberg (soms Nardouberg, Nadousberg), 34 km oos van Graaff-Reinet, met sy piek op 2 430 m bo seevlak, die hoogste punt in daardie deel van die Karoo. Daar is gereeld sneeu op die pieke van die omgewing. Dit vorm die waterskeiding tussen die Sondagsrivier en die Groot-Visrivier. Die Vogelrivier (Voëlrivier) is die belangrikste sytak van die Sondagsrivier. Dit ontspring op 1 800 m in die Nardousberg, vloei suidwaarts en ontmoet die Sondags in die Darlingtondam. Na 500 km bereik die water die Indiese Oseaan.

Skildery
In die Rupert Museum is 'n olieverfskildery deur Ethel Edwards getitleld “Sunset, Tandjiesberg, Graaff-Reinet”.

Besoekers
Vroeë reisigers in die gebied rondom hierdie berge was Jacob Abraham de Mist en Hinrich Lichtenstein. Eve Palmer se The plains of  Camdeboo en haar ander boeke het hierdie gebied as onderwep.

Bibliografie
Logie, Bartle: Two for the Road. In the wagon-tracks of De Mist and Lichtenstein. Hunters Retreat: Bluecliff, 2003. 
mapcarta.com

Kategorie: Berge van Suid-Afrika
Kategorie: Oos-Kaap